এরিয়েল উইন্টার

এরিয়েল উইন্টার ওয়ার্কমেন (জন্ম: জানুয়ারি ২৮, ১৯৯৮), অধিক পরিচিত এরিয়েল উইন্টার নামে, হলেন একজন মার্কিন অভিনেত্রী, কণ্ঠ অভিনেত্রী এবং গায়িকা। তিনি এবিসিতে সম্প্রচারিত মডার্ন ফ্যামিলি নামক কমেডি সিরিজে আলেক্সান্দ্রা ডানফি চরিত্রে অভিনয়ের মাধ্যমে জনপ্রিয়তা অর্জন করেন। এছাড়াও তিনি ডিজনি জুনিয়রে সম্প্রচারিত সোফিয়া এন্ড ফার্স্ট অনুষ্ঠানে এবং ২০১৪ সালে মুক্তিপ্রাপ্ত এনিমেটেড চলচ্চিত্র মি. পিবয় এন্ড শারম্যানের প্যানি পিটারসন চরিত্রের কণ্ঠ দিয়েছেন। উইন্টার এবং মডার্ন ফ্যামিলিতে তার সহযোগী অভিনেতা সেরা ইনসেম্বল কমেডি সিরিজের জন্য ৪টি স্ক্রিন অ্যাক্টরস গিল্ড পুরস্কার জয়লাভ করেছেন।

প্রারম্ভিক জীবন 
উইন্টার ১৯৯৮ সালের ২৮শে জানুয়ারি ক্যালিফোর্নিয়ার লস অ্যাঞ্জেলেসে জন্মগ্রহণ করেন, তিনি ক্রিসুলা এবং গ্লেন ওয়ার্কমেনের সন্তান। তিনি অভিনেতা জিমি ওয়ার্কমেন এবং অভিনেত্রী শানেল ওয়ার্কমেনের বোন। তার মা হলেন গ্রিক, অন্যদিকে তার বাবার হলেন ইংরেজ এবং জার্মান জনগোষ্ঠীর অন্তর্ভুক্ত। উইন্টার জানান যে, তার গ্রিক নাম হলো "ইলেফথেরিয়া" ()। তিনি আরো জানান যে, তার বোন এবং তার ভাই দুজনেই গ্রিক ভাষায় অনর্গল কথা বলতে পারেন, কিন্তু তিনি তা পারেন না। যদিও তিনি গ্রিক ভাষার কিছু সাধারণ বাক্যাংশ বলতে পারেন, যেমন:  (, "আপনি কেমন আছেন?") এবং  (, "উত্তম" বা "ভাল")। তার প্রিয় গ্রিক সঙ্গীতশিল্পী হলেন সাকিস রউভাস, যার সাথে তিনি ৯ বছর বয়সে এক্রি চলচ্চিত্রে কাজ করেছেন।

ক্যারিয়ার 
২০০২ সালে ৫ বছর বয়সে উইন্টার কুল উইপের একটি বিজ্ঞাপনে উপস্থিত হওয়ার মাধ্যমে সর্বপ্রথম এই এন্টারটেইনমেন্ট জগতে প্রবেশ করেন। তিনি লিসেন আপ! এর মাধ্যমে টেলিভিশন জগতে অভিষেক করেন, এবং অতঃপর তিনি বিভিন্ন অনুষ্ঠানে উপস্থিত হন, যেমন: ফ্রেডি, মঙ্ক, বোনস এবং ইআর। তিনি মডার্ন ফ্যামিলিতে অ্যালেক্স ডানফি চরিত্রে অভিনয়ের পূর্বে শিশুদের এনিমেটেড অনুষ্ঠান ফিনেস এন্ড ফার্বের কণ্ঠ দিয়েছেন, যেটি ২০০৯ সালে ডিজনি এক্সডিতে সম্প্রচারিত হয়। অতঃপর তিনি টেলিভিশনের অন্যান্য এনিমেশন অনুষ্ঠানেও তার কণ্ঠ দিয়ে ভূমিকা রাখেন, যার মধ্যে উল্লেখযোগ্য হলো: ডিজনি জুনিয়রে সম্প্রচারিত জ্যাক এন্ড দ্য নেভার ল্যান্ড পাইরেটস। ২০১২ সালে, নতুন ডিজনি এনিমেশনের অনুষ্ঠান সোফিয়া দ্য ফার্স্টে সোফিয়া চরিত্রে অভিনয় করার জন্য নিযুক্ত হন, এই অনুষ্ঠানটি ২০১৩ সালের জানুয়ারি হতে ডিজনি জুনিয়রে প্রচারিত হওয়া শুরু হয়। ২০১৪ সালে, ড্রিমওয়ার্কস এনিমেশনের চলচ্চিত্র মি. পিবয় এন্ড শারম্যানে শারমেনের শত্রু এবং বন্ধু প্যানি পিটারসনের চরিত্রে কণ্ঠ দিয়েছেন। এছাড়াও তিনি ডিজনির বাম্বি ২ এবং ব্লু স্কাইয়ের আইস এজ: দ্য মেল্টডাউনের চরিত্রে কণ্ঠ দিয়েছেন।

উইন্টার বিভিন্ন চলচ্চিত্রেও অভিনয় করেছেন, যার মধ্যে উল্লেখযোগ্য হলো: কিস কিস ব্যাং ব্যাং, স্পিড রেসার, ডুরেস, অপসিট ডে এবং ফ্রেড ২। দ্য চ্যাপারোনের মূল ভূমিকায় অভিনয়ের মাধ্যমে, ইয়াং আর্টিস্ট অ্যাওয়ার্ডস ২০১২-এ "চলচ্চিত্রে সেরা অভিনেত্রী" বিভাগে মনোনীত হন।

ব্যক্তিগত জীবন 
২০১২ সালে অক্টোবরে, উইন্টারের বোন শানেল ওয়ার্কমেন তার অভিভাবক হওয়ার জন্য দায়ের করে, এবং অভিযোগ করে যে তাদের মা তাদেরকে শারীরিক এবং মানসিকভাবে অত্যাচার করে।
২০১৪ সালে ৫ই মে, কোর্ট অভিভাবকত্ব নিয়ে রায় দেয়, যেখানে বলা হয় যে শানেল ওয়ার্কমেনই উইন্টারদের অভিভাবক এবং তাদের মাকে স্থায়ীভাবে অভিভাবকত্ব থেকে অপসারণ করা হয়। পরবর্তীতে তাদের মা এক বিবৃতিতে জানায় যে, "পরিবারটি দ্বন্দ্ব অভিক্রম করেছে"। ২০১৫ সালের ১৫ই মে, উইন্টার টুইটারে এক টুইটে জানান যে, তিনি আজ থেকে অফিসিয়ালি বন্ধনমুক্ত।

২০১৫ সালের জুনে, তিনি স্তন হ্রাসের সার্জারির মধ্য দিয়ে গিয়েছেন।

২০১৬ সালে এপ্রিলে, উইন্টার ইউনিভার্সিটি অব ক্যালিফোর্নিয়া, লস অ্যাঞ্জেলস (ইউসিএলএ) দ্বারা গৃহীত হন এবং ২০১৬ সালে পতন সেমিস্টারের শুরুর উপস্থিতিতে স্লাইডে তিনি উপস্থিত হন। যাহোক, ১২ সেপ্টেম্বর তিনি নিশ্চিত করেন যে, তিনি ২০১৭ সালের ইউসিএলএ-এ উপস্থিত হবেন। তার কলেজে ফেরত যাওয়া সম্পর্কে তিনি বলেন যে, "আপনার কাছে কোনো কিছু থাকতে হবে যদি আপনি কিছু করতে চান, আমি সবসময়ই আইনের আগ্রহী ছিলাম তাই আমি মনে করি এটা অবশ্যই এমন একটা কিছু হবে যেটা আমি করতে খুবই পছন্দ করি এবং এর আমি স্কুলে যেতেও প্রস্তুত আছি।

চলচ্চিত্রের তালিকা

চলচ্চিত্র

টেলিভিশন

ভিডিও গেমস

পুরস্কার এবং মনোনয়ন

স্ক্রিন অ্যাক্টরস গিল্ড পুরস্কার

তরুণ শিল্পী পুরস্কার

তথ্যসূত্র

বহিঃসংযোগ 

 
 
 

জীবিত ব্যক্তি
১৯৯৮-এ জন্ম
২১শ শতাব্দীর মার্কিন অভিনেত্রী
গ্রিক বংশোদ্ভূত অভিনেত্রী
মার্কিন শিশু অভিনেত্রী
মার্কিন চলচ্চিত্র অভিনেত্রী
গ্রিক বংশোদ্ভূত মার্কিন ব্যক্তি
জার্মান বংশোদ্ভূত মার্কিন ব্যক্তি
ইংরেজ বংশোদ্ভূত মার্কিন ব্যক্তি
মার্কিন টেলিভিশন অভিনেত্রী
মার্কিন ভিডিও গেম অভিনেত্রী
মার্কিন কণ্ঠাভিনেত্রী
জার্মান বংশোদ্ভূত অভিনেত্রী
ক্যালিফোর্নিয়া বিশ্ববিদ্যালয়, লস অ্যাঞ্জেলসের প্রাক্তন শিক্ষার্থী